- Bløffer om innholdet i maten

Matprodusentene pynter på virkeligheten når de skal selge deg fiskeretter, desserter og brød. Nå mener Forbrukerrådet at produsentene må rydde opp.

Lammepølsene fra Gilde inneholder 34 prosent lam og 34 prosent storfe og svin, ifølge Forbrukerrådet. - Minst halvparten av kjøttet i lammepølsene skal være lam. Vi kan godt diskutere uttrykket «real», sier kommunikasjonsdirektør Tor-Olav Brandtzæg i Nortura. Forbrukerrådet

4. sep. 2012 07:49 Sist oppdatert 4. september 2012

Sol-is fra Diplom Is. Ekte vaniljefløteis - uten vanilje, ifølge Forbrukerombudet. - Jeg ser at dette er litt i grenseland. Ved neste emballasje blir dette endret til ekte fløteis, sier Eirik Kruse i Dilpom-Is.

Blåbærjuice med 11 prosent blåbær. Lammepølse med 34 prosent lam. Ekte vaniljefløteis — uten vanilje. Mandelpudding uten mandler. Forbrukerrådet mener vi blir lurt.

- Det er etablert seg en ukultur der produsentene av matvarer er med på å lure oss. 100 prosent matbløff, sier Forbrukerrådets direktør, Randi Flesland.

Forbrukerrådet har vært ute i butikkene og handlet inn varer, sett på hva de lover av innhold gjennom bilder, navn og tekst på pakken og sammenlignet med ingredienslisten.

- Heretter stiller jeg med lupe i matbutikken for å få lest ingredienslisten. Alt står jo der, men det er jo ikke mulig for oss forbrukere å lese alt for hver enkelt ting. Derfor stoler vi på at mandelpuddingen faktisk inneholder mandel og at vaniljeisen inneholder vanilje. Gjør den ikke det, føler jeg meg lurt, sier Flesland.

Ikke lov i Sverige

Undersøkelsen baserer seg på stikkprøver og blir offentliggjort på et seminar i dag.

- Det overrasker meg at dette gjelder alle kategorier, som bakervarer, pålegg, kjøtt og fisk, juice, desserter og is, sier Flesland.

I tillegg til de varene Forbrukerrådet har plukket ut, fant de en rekke produkter som ligger i gråsonen.

- Dem vi har trukket frem her, er de groveste. Dette ville ikke vært lovlig i Sverige, der Mattilsynet har laget en veileder som sier noe om villedende merking av matvarer. Nå etterlyser vi en tilsvarende veileder i Norge.

Hun presiserer at de ikke er ute etter å regulere markedet, men at bransjen nå må rydde opp i ukulturen som har satt seg. Hun er heller ikke opptatt av hvorvidt maten er sunn eller ekte, men at den er riktig merket.

Kalkun = høne

- Jeg er opplært til at filet er rent kjøtt. Når jeg kjøper kalkunfilet, forventer jeg at det er filet som er skåret opp i tynne skiver, ikke 52 prosent kalkun, 30 prosent høne og resten diverse tilsetningsstoffer. Da føler jeg meg lurt, sier Flesland.

Matbløffen hun mener produsentene utsetter forbrukerne for, skyldes ene og alene at de ønsker å selge mer. Og hun mener det virker, ellers ville de ikke ha fortsatt.

- Det er klart dette er lønnsomt for produsentene siden det gjøres i så stor grad som nå. Vi ser også at det er blitt verre den siste tiden, mener Flesland.

På pakningen finner man også uttrykk som bestemødre, tradisjon, rustikt, ekte, fersk.

- Altfor ofte er dette villedende. Det har etablert seg en ukultur i deler av bransjen der det «å pynte på sannheten» er greit. Denne ukulturen må bransjen få bukt med, mener hun.

Fakta Matbløff Her er noen av varene Forbrukerrådet reagerer på. På pakningen, i bilde eller tekst, gir varene inntrykk av å gi noe mer enn ingredienslisten tilsier.Diplom Is, Sol-is: Sier det er ekte vaniljefløteis, men inneholder ikke vanilje.Gilde Groovy Real Lamb, ekte lammepølse: 34 prosent kjøtt av lam, 34 prosent kjøtt av storfe og svin.Rema 1000 blåbærjuice: Inneholder 11 prosent blåbær-, 49 prosent drue- og 40 prosent eplejuice.Prior Kalkunfilet naturell, pålegg: Kalkunfilet 53 prosent, hønsefilet 30 prosent, resten tilsetningsstoffer.Chiquita smoothie med blåbær og tranebær: Kun 5 prosent blåbærpuré og 5 prosent tranebærpuré.Bjerke appelsinskinke: Uten appelsin.Bjørken marsipankaker: Ingen mandler, noe som en er naturlig ingrediens i marsipan.Denja, Bryggas skalldyrssalat: 14 prosent krepsehaler og 10 prosent reker, ellers mye annet, men ikke skalldyr.Findus Fish & Chrisp Mini: 100 prosent filet, står det på pakken. Inkludert panering er det bare 54 prosent filet.Fiskemannens fløtepudding: Inneholder kun 2 prosent fløte.Remas kyllingkjøttdeig, merket «Godt kjøp»: 60 prosent kyllingkjøtt, 30 prosent kalkunkjøtt.Maaruds Tasty guacamole dip 4 chips: Inneholder 5 prosent avocado.Tines smørbar camembert: Inneholder 40 prosent camembert. Vis mer